OpenLLM-France/wikimedia huggingface dataset:
# Sistema Central

El Sistema Central és una cadena de serralades que divideix la península Ibèrica a la seva zona central. El sistema muntanyós s'estén des de la part central de Portugal fins al Sistema Ibèric. La seva estructura és força lineal, seguint una alineació OSO - ENE. Hom l'ha descrita com «l'espina dorsal de la Meseta Central», dividint aquesta en la Meseta Nord i la Meseta Sud.

## Serres

Cal esmentar, d'oest a est, les serralades següents amb llurs pics més alts:
* Serra da Estrela, (A Torre, 1.993 m).
* Sierra de Gata, (Peña Canchera, 1.592 m).
* Sierra de Francia, (Pico de la Hastiala, 1.735 m).
* Sierra de Béjar, (Canchal de la Ceja, 2.428 m).
* Serra de Gredos, (Pic d'Almansor, 2.592 m).
* Sierra de la Horcajada, (Risco de la Umbrela, 1.562 m).
* Sierra de Villafranca, (Cerro Moros, 2.059 m).
* Sierra de Piedra Aguda, (Piedra Aguda, 1.817 m).
* La Serrota, (Cerro del Santo, 2.294 m).
* Sierra de Hoyocasero, (Navasolana, 1.708 m).
* Sierra de la Paramera, (Pic Zapatero, 2.160 m).
* Sierra de Ávila, (Cerro de Gorría, 1.727 m).
* Sierra de Ojos Albos, (Cruz de Hierro, 1.657 m).
* Sierra de Malagón, (Cueva Valiente, 1.903 m).
* Sierra de San Vicente, (Cruces, 1.373 m).
* Sierra de Guadarrama, (Peñalara, 2.428 m).
** La Mujer Muerta, (La Pinareja, 2.197 m)).
** Siete Picos, (Siete Picos, 2.138 m).
** La Maliciosa, (Maliciosa, 2.227 m).
** Cuerda Larga, (Cabeza de Hierro Mayor, 2.383 m).
** Sierra de la Morcuera, (La Najarra, 2.122 m).
** Sierra de Canencia, (Mondalindo, 1.831 m).
** Sierra de la Cabrera, (Cancho Largo, 1.564 m).
* Sierra de Somosierra, (Colgadizos, 1.834 m).
* Sierra de Ayllón, (Pico del Lobo, 2.274 m).
** Sierra de la Puebla, (La Tornera, 1.866 m).
** Sierra de Ocejón, (Ocejón, 2.049 m).
* Sierra de Alto Rey, (Alto Rey, 1.858 m).
* Sierra de Pela, (Sima de Somolinos, 1.548 m).

## Bibliografia

* Wes Gibbons & Teresa Moreno, The geology of Spain. Geological Society of London, 2003

## Enllaços externs

* Physical geography and geology of Spain
* Virtual Cadastral Arxivat 2008-05-09 a Wayback Machine.
# Mas Sala (Masarac)

Mas Sala és una masia del municipi de Masarac (Alt Empordà) inclosa en l'Inventari del Patrimoni Arquitectònic de Catalunya.

## Descripció

Situat al sud-est del nucli urbà de la població de Masarac, al vessant oriental de la serra del Montpedrós, a tocar la riera d'Anyet. S'hi accedeix pel camí que passa pel pla d'en Mitró des de la carretera del Priorat.
Masia formada per dos grans cossos adossats, l'habitatge i els magatzems, que li confereixen una planta irregular. L'edifici principal, organitzat en tres crugies, presenta la coberta de teula de dues vessants i està distribuït en planta baixa i pis. La façana principal, orientada a migdia, presenta un cos rectangular adossat al davant i cobert amb una terrassa al nivell del pis. La planta baixa està coberta amb voltes de mig punt bastides amb pedra disposada a sardinell, tot i que actualment estan força reformades. L'accés a l'interior es fa des del primer pis a través de la terrassa, a la que s'accedeix per unes escales de pedra exteriors. El portal és d'arc rebaixat adovellat i va acompanyat de dues finestres quadrades de nova obertura. A l'extrem de llevant del parament hi ha el forn, de planta rectangular i sobrealçat. La resta d'obertures de l'edifici són rectangulars, estan bastides amb maons i presenten els emmarcaments arrebossats. L'edifici secundari presenta la coberta de dues vessants de teula i està organitzat en una sola planta. Està obert a l'exterior mitjançant una gran arcada de mig punt bastida en pedra, que també es repeteix a l'interior, en aquest cas amb restes de l'encanyissat que el recobria. L'espai interior està cobert amb un embigat de fusta. A poca distància de les construccions hi ha un pou circular de pedra aïllat.
La construcció està bastida amb pedra desbastada de diverses mides, lligada amb abundant morter de calç i amb refeccions fetes de maons. Hi ha trams del parament de l'habitatge arrebossats.

## Referències

* 1 2 3 «Mas Sala». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Bab el-Berdaïne

Bab el-Berdaïne és una porta d'entrada pel nord a la medina de Meknès construïda per Mulay Ismail.
La flanquegen dues torres quadrades coronades per merlets. La seva façana està decorada amb flors en alicatat zellij. A l'oest de la porta, el cementiri alberga un dels mausoleus més venerats: el de Sidi Mohamed ben Aïssa, fundador de la confraria dels aissaoua.
# Tortoreta camagroga

La tortoreta camagroga (Uropelia campestris) és una espècie d'ocell de la família dels colúmbids (Columbidae) i única espècie del gènere Uropelia. Habita pastures i sabanes de Sud-amèrica, al nord de Bolívia i nord-est i centre del Brasil.
# Serrat de la Vinya (Montellà i Martinet)

El Serrat de la Vinya és una serra situada al municipi de Montellà i Martinet (Baixa Cerdanya), amb una elevació màxima de 1.155 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Akira Narahashi

Akira Narahashi (Prefectura de Chiba, Japó, 26 de novembre de 1971) és un exfutbolista japonès.

## Selecció japonesa

Akira Narahashi va disputar 38 partits amb la selecció japonesa.

## Enllaços externs

* National Football Teams
* Japan National Football Team Database
# Punta de Manyanes

La Punta de Manyanes és una muntanya de 506 metres que es troba entre els municipis de Flix i de la Palma d'Ebre, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Baby Einstein

Baby Einstein és una línia de productes multimèdia i les joguines que s'especialitza en activitats interactives per a nens d'1 a 6 anys. Temes com la música clàssica, l'art i la poesia són un lloc destacat explorat. Aquests productes es fan actualment per una divisió de Walt Disney Company, comercialitzats sota el lema, "On Discovery Begins".
# Colom feréstec groc

El colom feréstec groc (Leptotila megalura) és una espècie d'ocell de la família dels colúmbids (Columbidae) que habita els boscos dels Andes, des del nord de Bolívia fins al nord-est de l'Argentina.
# Rocacorba (Querol)

Rocacorba és una muntanya de 680 metres que es troba al municipi de Querol, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Akodon azarae

El ratolí de pasturatge pampeà o ratolí d'Azara (Akodon azarae) és una espècie de rosegador endèmica de Sud-amèrica. Es troba a l'Argentina, el Brasil, el Paraguai i l'Uruguai.
És hoste natural del virus Junín (transmet la febre hemorràgica argentina), juntament amb el ratolí Calomys musculinus. També porta l'Hantavirus Maciel.
Pesa en mitjana 19 g, variant estacionalment (el pes és màxim a la primavera, minvant en el ssiguientes mesos i es torna a incrementar a l'hivern). Mesura entre 7-15 cm, i la longitud de la cua entre 5-10 cm. Té potes curtes; pell suau, olivàcia bronzejada dorsalment, i un tint groc blanques en ventre; espatlles i nas marró vermellosos, i té un borrós anell en ulls. La femella té 8 mames. El mascle és molt polígam. El seu període reproductiu dura 8 mesos: de setembre a abril, i a l'hivern amb màxim aliment, es recupera de la criança. Gesta 22,7 dies, pari dues vegades a l'any; 3,5 de ventrada amb un pes de 2,2 g. Assoleixen la maduresa sexual als 2 mesos, i viuen 10-12 mesos.
# Tetiuixi (Mordòvia)

Tetiuixi (en rus i èrzia: Тетюши) és un poble de la República de Mordòvia, a Rússia, segons el cens del 2010 tenia 272 habitants, pertany al municipi de Bolxie Manadixí.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Plaça de l'Ajuntament (Figueres)

Plaça de l'Ajuntament és una plaça de la vila i municipi de Figueres (Alt Empordà) inclosa en l'Inventari del Patrimoni Arquitectònic de Catalunya.

## Descripció

Plaça pública situada al centre històric de la ciutat. Des d'aquesta plaça sortien els carrers cap als diferents pobles, i aquests encara han conservat els seus noms: Peralada, Jonquera, Besalú, Girona. Aquesta plaça està parcialment porxada i va ser projectada globalment amb finalitat comercial l'any 1819, a partir d'un costat porxat preexistent, seguint la inspiració dels constructors del castell de St. Ferran de crear una gran plaça porxada d'estil castellà i funcional per a mercat. Els porxos són d'estil neoclàssic sense ornamentació amb arcs de mig punt. Durant anys s'hi instal·lava el mercat amb parades de venda de productes agrícoles i d'altres de la menestralia local.Al centre de la plaça es troba l'edifici de l'Ajuntament. Els edificis que envolten la plaça són edificis alts, de tres pisos i de línies molt rectes. El terra de la plaça ha estat canviat recentment, canviant l'original per rajoles grises.

## Història

Plaça pública parcialment porxada projectada globalment amb finalitat comercial l'any 1819.

## Referències

* 1 2 «Plaça de l'Ajuntament». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Punta de Vall d'Ombrenc

La Punta de Vall d'Ombrenc és una muntanya de 433 metres que es troba al municipi de Riba-roja d'Ebre, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sant Nicolau d'Ordis

Sant Nicolau d'Ordis és una església del municipi d'Ordis inclosa en l'Inventari del Patrimoni Arquitectònic de Catalunya.

## Descripció

L'església de Sant Nicolau es troba a uns dos quilòmetres al sud d'Ordis. És una església d'una nau amb absis semicircular. La portalada romànica és de dos arcs en degradació, llinda i timpà llis. També es conserven dues finestres, amb arc de mig punt i de doble esqueixada a l'absis i a migdia. Damunt de la testera trobem un campanar, del qual només en queden tres pilastres. La volta de la nau és apuntada i ametllada la del presbiteri. La teulada ha estat renovada; sota mateix hi ha una cornisa encorbada. L'aparell és de carreus ben escairats i afilerats, de pedra sorrenca.

## Història

La portalada principal va estar tapiada durant molt de temps, i es va fer una entrada a la façana principal, però els anys noranta els treballs de restauració van fer que aquesta porta moderna es tapiés, i tornés a ser l'entada principal.

## Referències

* 1 2 «Sant Nicolau d'Ordis». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Back To Back

Back to Back és una pel·lícula d'acció estatunidenca dirigida per John Kincade el 1989.

## Argument

A les altes muntanyes Superstition d'Arizona, una partida de diners del banc robat estava amagat des de la dècada de 1960. L'advocat de Los Angeles Bill Paxton, pare del guarda de seguretat (David Michael-Standing) que va ser responsable del robatori i l'únic supervivent quan el seu vehicle blindat va caure en una emboscada cerca testimonis per tal de netejar el nom del seu pare. Treballant a partir de les notes del seu difunt pare, Paxton i el seu germà Todd Field -deficient mental- intenten reconstruir el delicte i recuperar el botí. Expressant una fascinació desmesurada pels esforços de Paxton hi ha la misteriosa autostopista Apollonia Kotero, així com xèrif local Luke Askew, el germà del qual va ser assassinat durant el robatori.
Moltes veritats ocultes i foscos secrets emergeixen enfrontament final amb sang a les muntanyes. Totes les proves indiquen que el director John Kincade pretenia amb Back to Back fer un homenatge al cineasta Sam Peckinpah, com ho demostra la presència de Ben Johnson en un paper principal.

## Repartiment

* Bill Paxton
* Todd Field
* Apollonia Kotero
* Luke Askew
* Ben Johnson
# Colom feréstec frontgrís

El colom feréstec frontgrís (Leptotila rufaxilla) és una espècie d'ocell de la família dels colúmbids (Columbidae) que habita boscos d'Amèrica del Sud, des de l'est de Colòmbia, Veneçuela, Trinitat i Guaiana, cap al sud, a través de l'est de l'Equador, del Perú, i de Bolívia, i Brasil, fins al Paraguai, Uruguai i zona limítrofa de l'Argentina.
# Puig de Tonell

El Puig de Tonell és una muntanya de 628 metres que es troba al municipi de Querol, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Al-Bahnasa

Al-Bahnasa (àrab: البهنسا, al-Bahnasā) és una ciutat d'Egipte que ocupa el lloc de l'antiga Oxirrinc. És a la Governació d'Al-Minya, a la riba oest del Nil, a l'oest de la carretera entre Maghagha i Beni Mazar, al límit de la zona agrícola. S'estira al llarg de l'antic canal de Josep (Bahr Yusuf) que avui és un braç natural del riu Nil (tot i que se segueix anomenat Bahr Yusuf) i està unida per un pont amb la ciutat moderna de Sandafa. És damunt mateix l'antiga ciutat.
Oxirrinc fou abandonada al segle VII i fou repoblada pels àrabs el segle ix amb el seu modern nom. Fou una ciutat important i pròspera esmentada al temps del visir fatimita Badr al-Jamil, al segle xi, que la va fer capital de província. Ibn Battuta l'esmenta també com una gran ciutat amb nombrosos jardins, al segle xiv, sota els mamelucs, però sembla que ja estava en decadència accentuada aviat i al segle xvi, sota domini otomà, només era un llogaret que fou incorporat a la província de Bani Suef (Suwayf) i més tard a la de Minya. Fou quasi coberta per l'arena i es veien restes antigues vers el 1890, situació possiblement derivada del desbrossament del terreny.
# Bolxie Manadixí

Bolxie Manadixí (en rus: Большие Манадыши; en èrzia: Покш Манадыши, Pokš Manadyši) és un poble de la República de Mordòvia, a Rússia, segons el cens del 2010 tenia 518 habitants. És la seu administrativa del districte homònim.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Casa Juclà

Casa Juclà és un habitatge del municipi de Figueres (Alt Empordà) inclòs en l'Inventari del Patrimoni Arquitectònic de Catalunya.

## Descripció

Edifici entre mitgeres molt a prop de La Rambla amb planta baixa, tres pisos i golfes. La planta baixa té un local comercial i portal d'accés a l'edifici lateral. Al primer pis hi ha una balconada correguda amb tribuna central amb decoració floral a la part superior, més avançada que els balcons. Els finestrals laterals han estat reformats sense respectar el conjunt de la façana. Al segon pis la tribuna inferior continua, amb elements escultòrics, vitralls i ceràmiques, però en aquest cas està inscrita en un arc de mig punt. A cada costat hi ha un balcó semicircular suportat per una mènsula vegetal i al timpà de la l'arc de la finestra decoració ceràmica quadriculada decorada amb llinda ornamental ceràmica. A cada costat de l'arc element floral decoratiu. En el cos central, a cada costat de les tribunes i ha una pilastra rematada amb un capitell amb un orla floral. Al tercer pis hi ha una balconada correguda amb balustrada sobre mènsules i sobre la tribuna central inferior. Per sobre hi ha una banda decorativa amb motllura correguda i voladís ondulats i amb ornamentació al centre. Les golfes han estat retocades amb posterioritat. Per sobre hi ha una cornisa i una balustrada que remata la coberta en forma de terrat.

## Referències

* ↑ «Casa Juclà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Punta del Baiona

La Punta del Baiona és una muntanya de 373 metres que es troba al municipi de la Palma d'Ebre, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Escoles nacionals (Pau)

Escoles nacionals és un edifici del municipi de Pau (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situades dins del nucli urbà de la població de Pau, entre els carrers de Sant Pere de Roda, Margall i Mas Martí.
Es tracta d'un edifici de planta rectangular, amb la coberta a dues vessants de teula sobre els vessants més llargs, distribuït en planta baixa. Presenta un petit cos avançat, amb la coberta a dues aigües, situat al centre de la construcció, per on es realitza l'accés a l'interior. Per la part posterior de l'edifici, aquest cos no sobresurt de la línia de façana, ja que se li afegiren dos petits cossos rectangulars, amb la coberta plana, a banda i banda. La façana principal presenta una successió de grans finestrals rectangulars, mentre que les obertures del cos avançat són d'arc de mig punt, incloses les dues portes d'accés que es troben als murs laterals. A tota la construcció original s'observa un petit sòcol de maons disposats trencajunt de pla. La resta de l'edifici es troba arrebossat i pintat de color groc, amb els ràfecs de color grana.

## Història

Els anys 1928 i 1935 es varen realitzar dos projectes de l'arquitecte Pelayo Martínez Paricio, que no s'acabaren de realitzar per culpa de l'inici de la guerra civil.
L'edifici projectat posteriorment per l'arquitecte Josep Claret l'any 1959, acaba sent un edifici similar als dos dissenyats per Pelayo que, en essència, són dues versions d'aquest. La manca de plànols del projecte signat per Claret, del que només ens ha arribat l'acta de recepció de l'obra, impedeix conèixer l'abast del projecte d'aquest en relació als de Pelayo Martínez.
Darrerament ha sofert modificacions per adaptar-ho a les necessitats pedagògiques actuals.

## Referències

* 1 2 3 4 5 «Escoles nacionals». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Backdraft

Backdraft és una pel·lícula dels Estats Units del 1991 dirigida per Ron Howard i amb guió de Gregory Widen, protagonitzada per Kurt Russell, William Baldwin, Scott Glenn, Jennifer Jason Leigh, Rebecca De Mornay, Donald Sutherland i Robert De Niro.
La pel·lícula narra la història d'un cos de bombers de Chicago que persegueixen un piròman en sèrie que causa incendis amb una substància química de ficció, anomenada trychtichlorate.

## Argument

Un jove bomber anomenat Brian McCaffrey (William Baldwin) i el seu germà gran, el bomber veterà Stephen McCaffrey (Kurt Russell), comença a treballar de nou amb el seu germà al departament 17, un dels més antics i complicats de la ciutat de Chicago, però poc temps després decideix abandonar pressionat pel seu germà i per la dificultat de ser bomber. Mitjançant la seva amiga i ex-xicota Jennifer Vaitkus (Jennifer Jason Leigh), rep una oferta del regidor Martin Swayak (J.T. Walsh) per treballar amb en Donald Rimgale (Robert De Niro) en la investigació per esclarir els incendis provocats per un piròman a diferents llocs de la ciutat.

## Repartiment

* Kurt Russell: tinent Stephen "Toro" McCaffrey/Capità Dennis McCaffrey
* William Baldwin: Brian McCaffrey
* Scott Glenn: John "Hacha" Adcox
* Jennifer Jason Leigh: Jennifer Vaitkus
* Rebecca De Mornay: Helen McCaffrey
* Donald Sutherland: Ronald Bartel
* Robert De Niro: Donald "Sombra" Rimgale
* Jason Gedrick: Tim Krizminski
* J.T. Walsh: regidor Martin Swayzak
* Anthony Mockus, Sr.: Oficial John Fitzgerald
* Cedric Young: Grindle
* Juan Ramirez: Ray Santos
* Jack McGee: Schmidt
* Mark Wheeler: Pengelly
# Colom feréstec pàl·lid

El colom feréstec pàl·lid (Leptotila pallida) és una espècie d'ocell de la família dels colúmbids (Columbidae) que habita els boscos propers a la costa del Pacífic de Sud-amèrica, a l'oest de Colòmbia i de l'Equador.
# Cal Santdiumenge

Cal Santdiumenge és una masia situada al municipi de Vallfogona de Balaguer, a la comarca catalana de la Noguera. Està a la riba del Canal auxiliar d'Urgell a 236 metres d'altitud, al nord-est del poble, prop del terme municipal de Bellcaire d'Urgell.

## Referències

* ↑ «Nomenclàtor oficial de toponímia de Catalunya» (pdf). www.gencat.cat. Departament de Política Territorial i Obres Públiques, Generalitat de Catalunya, 2009. Arxivat de l'original el 2018-05-16. [Consulta: 18 setembre 2017].
* ↑ «Cal Santdiumenge». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Al-Barà ibn Àzib

Al-Barà ibn Àzib ibn al-Hàrith al-Awsí al-Ansarí (àrab: البراء بن عازب بن الحارث الأوسي الأنصاري, al-Barāʾ ibn ʿĀzib ibn al-Ḥāriṯ al-Awsī al-Anṣārī), més conegut simplement com al-Barà ibn Àzib, (segle vii) fou un company del profeta Muhàmmad.
Era massa jove per acompanyar a Mahoma a la batalla de Badr, però sí que el va acompanyar en altres expedicions posteriors. Després va participar en les guerres de conquesta i està documentat com a conqueridor de Rayy i Qazwin. Fou partidari d'Alí ibn Abi-Tàlib i va lluitar al seu costat a la batalla del Camell, a Siffin i a al-Nahrawan.
Després es va retirar a Kufa i va perdre la vista. Va morir el 691/692.
# Convent de les Religioses de Sant Josep (Figueres)

Convent de les Religioses de Sant Josep és un edifici del municipi de Figueres (Alt Empordà) protegit com a bé cultural d'interès local.

## Descripció

Edifici situat al centre històric de la ciutat. És un edifici en cantonada amb una façana secundària cega i una de principal dividida en dos cossos.
L'església té la façana ordenada en vertical amb dos registres, un per a la porta i un per a la rosassa. Aquest primer pis està a sobre un encoixinat de pedra, que dona lloc a la part central a unes escales per accedir a l'interior. La porta està inscrita en un arc apuntat amb arquivoltes, al timpà del qual hi ha una creu trevolada. Els brancals arrenquen de la base que fa l'encoixinat fins a la llinda com si fossin pilastres fins i tot amb el seu capitell decorat. A cada costat de l'arc trobem dos escuts.
Una motllura separa el primer del segon pis. Aquest segon pis té com a element més destacat la rosassa, però a sota d'aquesta trobem la inscripció "capilla de San José". A la part superior de l'església un frontó amb un òcul i un senzill campanar a sobre coronen l'edifici. El segon cos de la façana correspon al convent. Presenta tres registres, el primer amb petites obertures sense decoració, el central que inclou els dos pisos de finestres grans amb llinda ornamental i decoració vegetal, i el superior, un altell amb ulls de bou i cornisa superior.

## Història

* 1872 Formació de la Congregació de les Religioses de Sant Josep de Girona, unificant-se dos grups de senyoretes piadoses que atenien els malalts a casa seva.
* 1876 El marquès de la Cuadra afavoreix aquesta congregació comprant per ella la casa que actualment ocupen.

## Referències

* 1 2 3 4 «Convent de les Religioses de Sant Josep». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Punta del Riu de la Cana

La Punta del Riu de la Cana és una muntanya de 461 metres que es troba al municipi de Flix, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Punta del Riu de la Cana». Gran Enciclopèdia Catalana. Barcelona: Grup Enciclopèdia Catalana.